Folketing
2000-11-02

Blot sådan til opklaring: Det er bare svært at forstå, at når man har lavet en aftale mellem de tre involverede ministerier, Udenrigsministeriet, Erhvervsministeriet og Fødevareministeriet, hvorfor tror udenrigsministeren så, at det er så nødvendigt for Erhvervsministeriet at skrive så bombastisk, at denne her aftale ikke tydeligt nok er afspejlet i lovforslaget? Hvorfor er det nødvendigt for dem at skrive, at der sandelig ikke må stå, at det er Udenrigsministeriets medlem, der sidder i bestyrelsen, men at det er Eksportrådets medlem? Sådan husker jeg det, nu har jeg papirerne dernede. Det er jo ligesom et udtryk for, at man ligesom mistænkeliggør Udenrigsministeriet for at være lidt for dominerende i forhold til de to andre, eller er det mig, der helt misforstår tonen i det brev, som kommer fra Erhvervsministeriet?